उत्तरप्रदेश एसटीएफ और दिल्ली पुलिस की स्पेशल सेल के एक अभियान में 1998 में समयपुर बादली के पास हुई मुठभेड़ में बजरंगी को 17 गोलियां लगी थीं। जिनमें से ज्य़ादातर शरीर में जख्म बनाती बाहर निकल गई थीं। उसे पोस्टमार्टम के लिए ले जाया गया। जैसे ही डॉक्टर ने उसकी जांच की तो शरीर में जि़ंदगी थी। वह सांस ले रहा था। वह जेल गया । वहां से ही अपना धंधा चलाता था। बाद में उसे जमानत मिली। वह इसलिए भी रिहा हो जाता था क्योंकि गवाह उससे दहशत खाते थे।